**ПРОЕТ[[1]](#footnote-1)на ДОГОВОР**

**№ …………………………………. от …………………………………..**

за изпълнение на обществена поръчка с предмет:

***„ДОСТАВКА НА ЛАБОРАТОРНО И МЕДИЦИНСКО ОБОРУДВАНЕ, ПРИНАДЛЕЖНОСТИ, АКСЕСОАРИ И КОНСУМАТИВИ***

ЗА НУЖДИТЕ НА СУ «СВ. КЛИМЕНТ ОХРИДСКИ»

ПО СЛЕДНИТЕ ОБОСОБЕНИ ПОЗИЦИИ:

**1. Позиция:** **Везни;**

**2. Позиция: Бъркалки;**

**3. Позиция: Уреди с нагряване и охлаждане;**

**4. Позиция: Друго общо оборудване или оборудване с общо приложение;**

**5. Позиция: Оптически уреди;**

**6. Позиция: Уреди за детекция и анализ;**

**7. Позиция: Уреди за измерване на лъчения;**

**8. Позиция: Уреди, използвани в електротехниката.**

Днес, [*дата на сключване на договора във формат дд.мм.гггг*], в гр. София, между:

**Софийски университет „Св. Климент Охридски“,** със седалище и адрес на управление: София 1504, бул. „Цар Освободител” № 15, ЕИК: 000 670 680 и Ид № по ДДС BG 000 670 680,представляван от **проф. дфн Анастас Герджиков,** в качеството му на Ректор и доц. д-р Адриан Маринчев, в качеството му на Главен счетоводител, наричан за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**, с адрес: със седалище и адрес на управление: [*седалище и* *адрес на управление на изпълнителя*],[ЕИК / код по Регистър БУЛСТАТ / регистрационен номер или друг идентификационен код […] [и ДДС номер […],представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. [*посочват се приложимите разпоредби*] от Закона за обществените поръчки („**ЗОП**“) и [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: [*описание на предмета на обществената поръчка*],

се сключи този договор („**Договора**/**Договорът**“) за възлагане на обществена поръчка с предмет: [**●**], при следните условия:

1. **ПРЕДМЕТ НА ДОГОВОРА**

**Чл. 1 (1)** Възложителят възлага, а Изпълнителят приема да достави и прехвърли собствеността на Възложителя на лабораторно и/или медицинско оборудване, принадлежности, аксесоари и консумативи, съгласно Техническата спецификация на Възложителя (Приложения № [●]) и детайлно описана в Техническото и Ценово предложение на Изпълнителя (Приложения № [●]), неразделна част от Договора („**Обородване/то**“) срещу задължението на Възложителя да я приеме и да заплати договорената цена съгласно условията, посочени по-долу.

**(2)** Освен доставката по ал. 1 предметът на Договора включва и изпълнението на следните дейности:

1. доставка на оборудването до мястото на доставка, посочено в настоящия Договор;
2. монтаж/инсталация и въвеждане в експлоатация на доставеното оборудване, когато е приложимо;
3. обучение на персонала на Възложителя за работа с доставеното оборудване, ако е приложимо, когато е приложимо;
4. гаранционно обслужване в рамките на гаранционния срок, когато е приложимо.

**(3)** Изпълнителят се задължава да изпълни дейностите по ал. 1 и ал. 2 в съответствие с изискванията на Рамковото споразумение, въз основа на който е сключен, Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор, в сроковете по настоящия Договор.

1. **ЦЕНИ И НАЧИН НА ПЛАЩАНЕ**

**Чл. 2 (1)** За изпълнението на предмета на Договора, Възложителят се задължава да заплати на Изпълнителя обща цена в размер на [●]лева[[2]](#footnote-2) без ДДС (*с думи*: [●]) и [●] лева (*с думи*: [●] лева) с включен ДДС, съгласно Ценовото му предложение(Приложения № [**●**]), неразделна част от настоящия Договор.

**(2)** Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за транспортиране и доставка на оборудването до мястото за доставка, включително опаковане, транспорт, разопаковане, товарене, разтоварване, инсталиране, монтаж, въвеждане в експлоатация и привеждане в работно състояние, готово за приемане и експлоатация, обучение на специалисти, доставка на цялата техническа и сервизна документация, всички разходи за извършване на гаранционно обслужване в срока на гаранцията, както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

**(3)** Посочените в настоящия Договор цени са крайни и остават непроменени за срока на действието му.

**Чл. 3. (1)** Плащанията се извършват в български лева, с платежно нареждане по следната банкова сметка, посочена от Изпълнителя:[**●**]. Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

**(2)** Възложителят заплаща дължимото възнаграждение в срок до 30 дни след представяне по реда на чл. 4 на документите по ал. 3, при условие че Изпълнителят е предоставил **гаранция за изпълнение на Договора** в размера и при условията на чл. 11 от настоящия Договор.

**(3)** Заплащането на всяка доставка се извършва на база:

1. Приемо-предавателен протокол за доставка на оборудването с всички окомплектовки, сертификати, разрешения и инструкции за съхранение и експлоатация, подписан от двете Страни или упълномощени от тях лица на датата на доставка на оборудването;
2. Двустранен протокол за монтаж и въвеждане в експлоатация на оборудването, подписан от двете Страни или упълномощени от тях лица на датата на монтаж и въвеждане в експлоатация на оборудването, ако е приложимо;
3. Протокол за извършено обучение на персонала, посочен от Възложителя за работа с оборудването, ако е приложимо;
4. Фактура, издадена от Изпълнителя и подписана от Възложителя или упълномощено от него лице, съдържаща всички законови реквизити, както и номера на настоящия договор и номера на рамковото споразумение, въз основа на който е сключен.

**(4)** Документите по ал. 3 се считат надлежно представени при входирането им с придружително писмо в отдел „Секретариат и деловодство“, стаи 114 и 115, Ректората на СУ „Св. Климент Охридски“, за което му се предоставя входящ номер и дата на входиране на документите. Входирането на документите е отговорност и задължение на изпълнителя.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Чл. 4 (1)** Настоящият Договор влиза в сила от[●] и е със срок на действие [●].

**(2)** Срокът за доставката на оборудването е [●] ([●]) календарни дни, считано от датата на подписване на настоящия договора.

**(3)** Доставката на оборудването, предмет на договор, сключен по реда на чл. 82, ал. 1 от ЗОП, се изпълнява в срок най-късно **до 10 (десет) работни дни** от получаване на заявката на възложителя.

**(4)** В случай че е приложимо, срокът за монтаж и въвеждане в експлоатация на оборудването е [●] ([●]) календарни дни, считано от датата на доставка на оборудването, отразена в протокола по чл. 3, ал. 3, т. 1.

**(5)** В случай че е приложимо, срокът за обучение на специалисти, посочени от Възложителя за работа с оборудването е [●] ([●]) календарни дни, от датата на доставка на оборудването, отразена в протокола по чл. 3, ал. 3, т. 1. Тази разпоредба се взима предвид само в приложимите случаи.

**(6)** Гаранционният срок на оборудването е посочен в техническото предложение на изпълнителя, като започва да тече, считано от датата на подписване без забележки и от двете страни на приемо-предавателния протокол по чл. 5, ал. 2, съответно чл. 5, ал. 4.

**(7)** Мястото на доставка на оборудването е определено в Приложение № …… към настоящия договор.

**Чл. 5 (1)** Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя оборудването, предмет на доставка, отговарящо на техническите стандарти и изисквания и окомплектована с инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.

**(2)** Изпълнителят предава оборудването на упълномощен представител на Възложителя. За съответствието на доставеното оборудване и приемането му по вид, количество, компоненти, окомплектовка се подписва приемо-предавателен протокол от Страните или техни упълномощени представители, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставеното оборудване и/или придружаващата го документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно ал. 1. Приемо-предавателният протокол съдържа основанието за съставянето му (номер на договора), сериен номер [*серийни номера или други идентифициращи апаратурата данни*], предмет на доставка, както и данни за монтаж, пускане в експлоатация и обучение на персонала на възложителя, в случай че е приложимо.

**(3)** Изпълнителят уведомява Възложителя предварително за конкретните дати и час, на които ще се извърши доставката, които следва да бъдат одобрени от възложителя. При предаването на оборудването, Изпълнителят осигурява на Възложителя необходимото според обстоятелствата време да я прегледа за явни Несъответствия, като същото не може да надвишава 7 (*седем*) работни дни.

**(4)** При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката на оборудването с повече от 15 работни дни, Възложителят имат право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

**(5)** Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на оборудването. Приемането на доставката на оборудването с Приемо-предавателния протокол няма отношение към установените впоследствие в гаранционния срок Несъответствия.

**(6)** Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до **30 (тридесет) работни дни** от узнаването им, но не по-късно от изтичане на гаранционния срок.

**(7)** При наличие на явни Несъответствия посочени в констативния протокол по ал. 4 и/или при наличие на скрити Несъответствия, констатирани от Възложителя и съобщени на Изпълнителя по реда на ал. 5: (i) Изпълнителят заменя доставеното оборудване или съответния компонент със съответстващи с изискванията на настоящия Договор в срока посочен съответно в констативния протокол и/или в разумен срок след получаване на уведомлението по ал. 6, който не може да бъде по-дълъг от 5 работни дни; или (ii) цената по Договора се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на оборудването.

**(8)** В случаите на Несъответствия посочени в констативния протокол по ал. 4, Възложителят не дължи заплащане на цената за доставка преди отстраняването им и изпълненията на останалите условия за плащане, предвидени в Договора.

**(9)** В случай че е приложимо, Изпълнителят е длъжен да приключи изпълнението на всички дейности свързани с монтажа (инсталацията)и въвеждане в експлоатация на оборудването в срок от [**●**] ([**●**]) календарни дни, считано от датата на подписване на приемо-предавателния протокол по ал. 2, съответно ал. 4. За извършения монтаж и въвеждане на оборудването в експлоатация Страните, или упълномощени от тях лица подписват двустранен протокол. Възложителят има право да откаже да подпише протокола по настоящия алинея до окончателното въвеждане на оборудването в експлоатация в степен позволяваща незабавната ѝ и безпрепятствена употреба.

**(10)** В случай че е приложимо, ако Изпълнителят има определени изисквания към квалификацията и образованието на специалистите, които ще бъдат обучавани, той е длъжен да уведоми за това Възложителя, писмено, в срок от 3 (*три*) дни от подписване на настоящия Договор. Възложителят предоставя на Изпълнителя списък на лицата, които следва да бъдат обучени за работа с оборудването в срок от 3 (*три*) дни от получаване на изискванията на Изпълнителя или изтичане на срока по предходното изречение. Изпълнителят е длъжен да приключи обучението на специалистите на Възложителя в срок от [●] ([●]) календарни дни, считано от датата на подписване на приемо-предавателния протокол по ал. 2, съответно ал. 4. Изпълнителят е длъжен до осигури достатъчен брой обучаващи, както и присъствието им на мястото на доставка и инсталиране на оборудването, като времето и графикът на обучение се съгласуват писмено между Страните. За извършеното обучение Страните, или упълномощени от тях лица подписват двустранен протокол. Изпълнителят не носи отговорност за забавяне на обучението поради отсъствие на специалистите на Възложителя по време на периода на обучението, при условие, че е уведомил писмено Възложителя за такова отсъствие. Замяна на специалисти, подлежащи на обучение, е допустима в срок до 10 дни и не повече от 3 /три/ пъти.

**Чл. 6.** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор и Рамковото споразумение, въз основа на който е сключен, приложими към Изпълнителя.

**Чл. 7.** Собствеността и риска от случайно повреждане или погиване на оборудването, предмет на доставка преминава от Изпълнителя върху Възложителя от датата на подписване на приемо-предавателния протокол по чл. 5, ал. 2, съответно чл. 5, ал. 4.

1. **ПРАВА И ЗАДЪЛЖЕНИЯ НА СТРАНИТЕ**

**Чл. 8 (1)** Изпълнителят се задължава да достави, инсталира и въведе в експлоатация оборудването, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на чл. 5, ал.1 и придружена със съответните документи, както и да прехвърли собствеността върху него на Възложителя в договорените срокове и съгласно условията на настоящия Договор.

**(2)** Изпълнителят се задължава да заменя с нов всеки доставен уред, който в рамките на гаранционния срок дефектира повече от 3 (три) пъти. Замяната ще се извършва в срок най-късно до 15 календарни дни след последното вписване в гаранционната карта на уреда

**(3)** Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

**(4)** При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

**(5)** Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира оборудването.

**(6)** Изпълнителят се задължава да извърши обучение на персонала, на Възложителя в уговорените срокове и график и съгласно договорените условия, когато това е приложимо.

**(7)** Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на оборудването в експлоатация.

**Чл. 9 (**1) При добросъвестно и точно изпълнение на Договора, Възложителят се задължава да заплати общата цена по чл. 2, ал. 1 от този Договор, съгласно условията и по начина, посочен в него.

**(2)** Възложителят се задължава да приеме доставката на оборудването, предмет на Договора, ако отговаря на договорените изисквания, както и да осигури достъп до помещенията си и необходимите условия за монтажа и въвеждането ѝ в експлоатация.

**(3)** Възложителят има право да иска от Изпълнителя да изпълни доставката на оборудването на посочения в Приложение № ……. Към Договора адрес, в срок и без отклонения от договорените изисквания.

**(4)** Възложителят се задължава да съдейства при провеждане на обучението на своите специалисти, като осигурява присъствието им в договореното време.

**(5)** Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

**(6)** Възложителят има право на рекламация по отношение на доставеното по Договора оборудване, както по отношение на монтажа и инсталацията му при условията посочени в настоящия Договор и съгласно гаранционните му условия.

**(7)** Възложителят има право да изисква от Изпълнителя замяната на несъответстващо с Техническите спецификации и/или дефектно оборудване и/или негови компоненти, както и отстраняване на недостатъците, по реда и в сроковете, определени настоящия Договор.

**(8)** Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора, Техническата спецификация или Рамковото споразумение, докато Изпълнителят не изпълни изцяло своите задължения съгласно условията на Договора.

**(9)** Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Чл. 10. (1)** Изпълнителят гарантира пълната функционална годност на оборудването съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност, както и съгласно Рамковото споразумение.

**(2)** В рамките на гаранционния срок Изпълнителят отстранява със свои сили и средства всички Несъответствия на оборудването, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя, както и съгласно Рамковото споразумение.

**(3)** Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок от 1 работен ден, от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването ѝ в два еднообразни екземпляра.

**(4)** Изпълнителят се задължава да отстрани настъпила повреда в срок от 2 работни дни или по-кратък, считано от момента на пристигането си.

**(5)** В случай, че ИЗПЪЛНИТЕЛЯТ не може да спази сроковете по предходната алинея, той предоставя на ВЪЗЛОЖИТЕЛЯ при възможност и необходимост оборотна техника от същия или по-висок клас и функционалности до пълното отстраняване на дефекта. В случай че това е невъзможно, ИЗПЪЛНИТЕЛЯТ доставя ново устройство, а гаранционният срок на замененото оборудване се удължава с допълнителното време за сервиз

**(6)** Евентуалните дефекти се констатират задължително в присъствието на упълномощени представители на ИЗПЪЛНИТЕЛЯ и ВЪЗЛОЖИТЕЛЯ.

**(7)** Гаранционните задължения на ИЗПЪЛНИТЕЛЯ отпадат, когато дефектите са в резултат от неспазване на описаните в гаранционната карта на изделието условия на експлоатация на техниката и на предписанията на производителя, както и когато са извършени конструктивни изменения от страна на клиента, несъгласувани писмено от двете страни по договора.

**(8)** В случай че това е предвидено в поканата по реда на чл. 82, ал. 3 ЗОП, Изпълнителят се задължава да осигури на Възложителя гаранционно (сервизно) обслужване на оборудването в гаранционния срок. Изпълнителят се задължава да извършва с предимство гаранционното обслужване на оборудването на Възложителя по време на целия гаранционен период, в срок не по-късно от [[…] (*словом*)] дни от постъпване на заявка за обслужване от страна на Възложителя. Гаранционното обслужване се осъществява на място, в помещенията на Възложителя, от оторизирани представители на Изпълнителя.

1. **ГАРАНЦИЯ ЗА ИЗПЪЛНЕНИЕ.**

**Чл. 11 (1)** Преди подписването на всеки конкретен договор въз основа на рамковите споразумения Изпълнителят е длъжен да представи гаранция за изпълнение на договора в размер на 2 % (два процента) от стойността на договора по чл. 2, ал. 1.

**(2)** Изпълнителят представя документи за внесена гаранция за изпълнение на Договора към датата на сключването му.

**(3)** Изпълнителят избира формата на гаранцията измежду една от следните:

**1.** парична сума внесена по банковата сметка на Възложителя;

**2.** банкова гаранция; или

**3.** застраховка, която обезпечава изпълнението чрез покритие на отговорността на Изпълнителя.

**(4)** Когато гаранцията се представя във вид на **парична сума**, тя се внася по следната банкова сметка СУ “Св. Климент Охридски” в БНБ-централно управление, Банков код: BNBGBGSD, с/ка BG43 BNBG 9661 3300 1743 01 или в брой в касата на Ректората. В нареждането за плащане следва да бъде записан текстът: „Гаранция за изпълнение на договор, сключен в резултат рамково споразумение № …… по обособена позиция с предмет: „…………………………………….“ Всички банкови разходи, свързани с преводите на сумата, са за сметка на Изпълнителя.

**(5)** Когато Изпълнителят представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на договора, плюс 30 (тридесет) дни. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

**(6)** Застраховката, която обезпечава изпълнението чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**(7)** В случай че в предмета на договора е включено и гаранционно обслужване, срокът на валидност на банковата гаранция по ал. 5 и съответно срокът на застраховката по ал. 6 следва да бъде равен на гаранционния срок на оборудването, удължен с 30 (тридесет) дни.

**(8)** В случай че настоящият договор е сключен по реда и при условията на чл. 82, ал. 1 от ЗОП, срокът на валидност на банковата гаранция по ал. 5 и съответно срокът на застраховката по ал. 6 следва да равен на срока на договора, удължен с 30 дни.

**Чл. 12. (1)** Възложителят освобождава гаранцията за изпълнение на Договора, както следва:

1. на етапи и при следните условия:
   1. частично освобождаване в размер на 10 % *(десет* *процента*) от стойността на гаранцията в размер на [●] ([●]) лева, в срок от 30 (тридесет) дни, след приемане на доставката на оборудването и подписване на Приемо-предавателния протокол по чл. 5, ал. 2 съответно по чл. 5, ал. 4 без забележки и след монтаж и въвеждане в експлоатация на оборудването и подписване на протокола по чл. 5, ал. 9, при липса на възражения по изпълнението и при условие, че сумите по гаранциите не са задържани, или не са настъпили условия за задържането им. 30-дневният срок за освобождаване започва да тече след представено писмено искане от страна на Изпълнителя до Възложителя за частично освобождаване на гаранцията.
   2. частично освобождаване в размер на 10 % *(десет* *процента*) от стойността на договора в размер на [●] ([●]) лева, в срок от 30 (тридесет) дни, след успешно завършване на обучението на персонала на Възложителя и подписване на Приемо-предавателния протокол по чл. 5, ал. 10 при липса на възражение и при условие, че сумите по гаранцията не са усвоени или не са настъпили условия за усвояването им. 30-дневният срок за освобождаване започва да тече след представено писмено искане от страна на Изпълнителя до Възложителя за частично освобождаване на гаранцията.
   3. окончателно освобождаване на остатъчната сума по гаранцията се извършва в срок от 30 (тридесет) дни, след изтичане на срока на договора при условие че страните са изпълнили всички свои задължения по Договора и сумите по гаранцията не са задържани, или не са настъпили условия за задържането им. 30-дневният срок за освобождаване започва да тече след представено писмено искане от страна на Изпълнителя до Възложителя за окончателно освобождаване на гаранцията.
2. В случай че характера и вида на доставеното оборудване не изискват монтаж и обучение на персонала, гаранцията се освобождава в пълен размер в срок от 30 (тридесет) дни, след изтичане на срока на договора при условие че страните са изпълнили всички свои задължения по Договора и сумите по гаранцията не са задържани или не са настъпили условия за задържането им. 30-дневният срок за освобождаване започва да тече след представено писмено искане от страна на Изпълнителя до Възложителя за освобождаване на гаранцията.
3. В случай че настоящият договор е сключен при условията и по реда на чл. 82, ал. 1 от ЗОП:
   1. частично освобождаване в размер на 20 % *(двадесет* *процента*) от стойността на гаранцията в размер на [●] ([●]) лева, в срок от 30 (тридесет) дни, след достигане на 50 % от прогнозната стойност на съответната обособена позиция. 30-дневният срок за освобождаване започва да тече след представено писмено искане от страна на Изпълнителя до Възложителя за частично освобождаване на гаранцията.
   2. окончателно освобождаване на остатъчната сума по гаранцията се извършва в срок от 30 (тридесет) дни, след изтичане срока на договора, удължен с 30 дни. 30-дневният срок започва да тече след представено писмено искане от страна на Изпълнителя до Възложителя за окончателно освобождаване на гаранцията.

**(2)** Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумите, подлежащи на частично освобождаване.

**(3)** Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на ал. 1.

(4) Възложителят не дължи лихви върху сумите по предоставените гаранции, независимо от формата, под която са предоставени.

**(5)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(6)Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

**(7)** Възложителят има право да задържа от сумите по гаранцията за изпълнение суми, равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

**(8)** В случай на задържане от Възложителя на суми от гаранциите, Изпълнителят е длъжен в срок до 7 (седем) дни да допълни съответната гаранция до размера ѝ, уговорен в чл. 11, като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да до застрахова отговорността си до размера в чл. 11.

1. **НЕУСТОЙКИ**

**Чл. 13**. **(1)** При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,2 % от сумата по чл. 2, ал. 1 за всеки просрочен ден, но не повече от 5 % нея, а в хипотезата на чл. 82, ал. 1 от ЗОП – от стойността на съответната доставка.

**(2)** При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,2 % от дължимата сума за всеки просрочен ден, но не повече от 5 % от размера на забавеното плащане.

**(3)** При неизпълнение от страна на Изпълнителя на задълженията му за обучение на персонала на Възложителя, Изпълнителят дължи неустойка в размер на 2 % от общата цена на Договора по чл. 2, ал. 1.

**(4)** При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 2% от цената по чл. 2, ал. 1, а в хипотезата на чл. 82, ал. 1 от ЗОП – от стойността на съответната доставка.

**(5)** При пълно неизпълнение на задълженията за гаранционно обслужване и/или гаранционни ремонти в срока по гаранцията, Изпълнителят дължи на Възложителя неустойка в размер на 5 % от цената по чл. 2, ал. 1, а в хипотезата на чл. 82, ал. 1 от ЗОП – от стойността на съответната доставка.

**(6)** Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**(7)** Неустойките се заплащат незабавно, при поискване от Възложителя, по следната банкова сметка [●]. В случай че банковата сметка на Възложителя не е заверена със сумата на неустойката в срок от 10 дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ[[3]](#footnote-3)**

**Чл. 14. (1)** За изпълнение по конкретните договори, сключени въз основа рамковото споразумение, Изпълнителят има право да ползва само подизпълнителите, посочени от него в офертата, въз основа на която е избран за Изпълнител по рамковото споразумение.

**(2)** Процентното участие на подизпълнителите в цената за изпълнение на конкретния договор не може да бъде различно от посоченото в офертата на Изпълнителя, въз основа на която е избран за Изпълнител по рамковото споразумение.

**(3)** Изпълнителят може да извършва замяна на посочените подизпълнители за изпълнение на конкретен договор, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на рамковото споразумение и сключените въз основа него договори е на Изпълнителя.

**(5)** Сключването на договор с подизпълнител, който не е обявен в офертата на Изпълнителя и не е включен по време на изпълнение на конкретен договор по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 15.** При сключването на договорите с подизпълнителите, посочени в офертата на Изпълнителя, последният е длъжен да създаде условия и гаранции, че:

1. приложимите клаузи на рамково споразумение и сключените въз основа него договори са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на рамково споразумение и сключените въз основа него договори ;

3. при осъществяване на контролните си функции по рамково споразумение и сключените въз основа него договори Възложителят ще може безпрепятствено да извършва проверка на дейността и документацията на подизпълнителите.

**Чл. 16. (1)** Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

**(2)** Разплащанията по ал. (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

**(3)** Към искането по ал. (2) Изпълнителят предоставя становище, от което да е видно дали оспорва плащанията или част от тях като недължими.

**(4)** Възложителят има право да откаже плащане по ал. (2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 17. (1)** Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора(„непреодолима сила“) за срок по-дълъг от 30 /тридесет/ дни;

**(2)** Възложителят може да прекрати Договора без предизвестие, с писмено уведомление, изпратено до Изпълнителя:

1. При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
2. при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
3. при забава продължила повече от 10 (десет) дни или при пълно неизпълнение на задължението на Изпълнителя за въвеждането в експлоатация на доставеното оборудване и/или за обучение на персонала на Възложителя; или
4. използва подизпълнител без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.

**(3)** ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. [*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.*]

**(4)** Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**(5)** Възложителят може да развали Договора по реда и при условията предвидени в него или в приложимото законодателство.

**Чл. 18.** Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Чл. 19.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **ДОПЪЛНИТЕЛНИ РАЗПОРЕДБИ**

**Чл. 20.** За всички неуредени в настоящия Договор въпроси се прилага действащото българско законодателство, както и условията на рамковото споразумение, въз основа на който е сключен.

**Чл. 21**. (1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

[●]

Телефон: [●]

Email: [●]

**ЗА ИЗПЪЛНИТЕЛЯ:**

[●]

Телефон: [●]

Email: [●]

**(2)** Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

**(3)** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**(4)** Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 20 се считат за валидно изпратени и получени от другата Страна.

**(5)** Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 22**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 23**. **(1)** Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

**(2)** В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 24**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Чл. 25.** При подписването на настоящия Договор се представиха следните документи:

[●]

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и Ценово предложение на Изпълнителя;
3. *Приложение № 3 -* ………………………….

***Настоящият договор се състави в четири еднообразни екземпляра, от които три за ВЪЗЛОЖИТЕЛЯ и един за ИЗПЪЛНИТЕЛЯ.***

|  |  |
| --- | --- |
| ЗА ВЪЗЛОЖИТЕЛЯ  **СУ «Св. Климент Охридски»**  проф. дфн Анастас Герджиков  РЕКТОР  Дари Иванов  и. д. Главен счетоводител | ЗА ИЗПЪЛНИТЕЛЯ  *...........................................................................*  *(име, подпис и печат)*  *Посочва се името на изпълнителя, име и фамилия на лицето/лицата, което го представлява и в какво качество.*  *...............................*  *Дата на подписване::* |

1. Проектът на договор е приложим за всички обособени позиции, както и при сключване на договор по реда на чл. 82, ал. 1, ал. 2 и ал. 3 ЗОП. [↑](#footnote-ref-1)
2. Възможно е да се уговори плащане в евро или др. валута. [↑](#footnote-ref-2)
3. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-3)